b"\n_START_ARTICLE_\n\xc3\x8ele aux Cygnes\n_START_PARAGRAPH_\n\xc3\x8ele aux Cygnes (Svane\xc3\xb8ya) er ei liten \xc3\xb8y i Seinen i Paris i Frankrike. \xc3\x98ya er kunstig. Den ble bygd i 1825. \xc3\x98ya m\xc3\xa5 ikke forveksles med den tidligere \xc3\x8ele aux Cygnes, som den har f\xc3\xa5tt navn etter. Den tidligere \xc3\xb8ya var forbundet med Champ de Mars p\xc3\xa5 slutten av 1700-tallet._NEWLINE_Den smale \xc3\xb8ya er 850 meter lang og 11 meter p\xc3\xa5 det bredeste. En gangvei, kalt l'all\xc3\xa9e des Cygnes g\xc3\xa5r langs hele \xc3\xb8ya._NEWLINE_Metrostasjonen Passy ligger under \xc3\xb8ya. Tre broer g\xc3\xa5r over \xc3\xb8ya: Pont de Grenelle, Pont Rouelle og Pont de Bir-Hakeim._NEWLINE_Den meste kjente attraksjonen p\xc3\xa5 \xc3\xb8ya er en mindre kopi av Frihetsgudinnen, som st\xc3\xa5r \xc2\xabansikt til ansikt\xc2\xbb med den st\xc3\xb8rre utgaven i New York City. Denne staturen ble reist 15. november 1889 (tre \xc3\xa5r etter New York-utgaven), og ble gitt av USA i forbindelse med hundre\xc3\xa5rmarkeringen av Den franske revolusjonen. Hun sto opprinnelig mot \xc3\xb8st og Eiffelt\xc3\xa5rnet, men ble snudd mot vest i 1937 for verdensutstillingen i Paris det \xc3\xa5ret."